সব জল্পনার অবসান। বিধানসভা ভোটে তৃণমূলের প্রার্থী হচ্ছেন মদন মিত্র। কামারহাটির কর্মিসভায় জানিয়ে দিলেন সৌগত রায়। সারদা মামলায় জেলবন্দি মদনকে প্রার্থী করার সিদ্ধান্ত নিয়ে সরব বিরোধীরা। প্রশ্ন উঠছে, তবে কী ভোটে জিততে মরিয়া তৃণমূলের ভরসা সেই মদন-আরাবুলরাই? এক বছরের বেশি সময় কেটে গেছে। সারদা মামলায় জেলবন্দি মদন মিত্র। প্রথমদিকে মদনের গ্রেফতারির প্রতিবাদে পথে নেমেছিল তৃণমূল। কিন্তু সময়ের সঙ্গে মদনের সঙ্গে দুরত্ব বেড়েছে কালীঘাটের। মদন কী দলে ব্রাত্য? জামিন নিয়ে টানাপোড়েনের মাঝে বার বার উঁকি দিয়েছে এই জল্পনাও।
 ওয়েব ডেস্ক: সব জল্পনার অবসান। বিধানসভা ভোটে তৃণমূলের প্রার্থী হচ্ছেন মদন মিত্র। কামারহাটির কর্মিসভায় জানিয়ে দিলেন সৌগত রায়। সারদা মামলায় জেলবন্দি মদনকে প্রার্থী করার সিদ্ধান্ত নিয়ে সরব বিরোধীরা। প্রশ্ন উঠছে, তবে কী ভোটে জিততে মরিয়া তৃণমূলের ভরসা সেই মদন-আরাবুলরাই? এক বছরের বেশি সময় কেটে গেছে। সারদা মামলায় জেলবন্দি মদন মিত্র। প্রথমদিকে মদনের গ্রেফতারির প্রতিবাদে পথে নেমেছিল তৃণমূল। কিন্তু সময়ের সঙ্গে মদনের সঙ্গে দুরত্ব বেড়েছে কালীঘাটের। মদন কী দলে ব্রাত্য? জামিন নিয়ে টানাপোড়েনের মাঝে বার বার উঁকি দিয়েছে এই জল্পনাও। আদালত চত্বরে দাঁড়িয়ে ভোটে লড়ার ইচ্ছা প্রকাশ করেছিলেন মদন মিত্র নিজেই। এবার সবুজ সঙ্কেত এল দলের অন্দর থেকে।  বিধানসভা ভোটে কামারহাটি থেকে প্রার্থী হচ্ছেন মদন। কর্মীসভায় একথা জানিয়ে দিলেন তৃণমূল সাংসদ সৌগত রায়। তাতে সায় দিলেন মন্ত্রী জ্যোতিপ্রিয় মল্লিক। শাসকদলের সিদ্ধান্তকে তীব্র কটাক্ষ করেছে বিরোধীরা। কয়েকদিন আগে আরাবুল ইসলামের সাসপেনশন প্রত্যাহার করেছে তৃণমূল। এবার জেলবন্দি মদনকে ভোটে প্রার্থী করার সিদ্ধান্ত। ঘাসফুল দুর্গ ধরে রাখতে তৃণমূলের ভরসা কি সেই ওল্ড গার্ডরাই?